Diari Oficial de la Generalitat Valenciana


Sumari del DOGV 4880, del 10-11-2004 (2004/11573)

Informació pública de l'alternativa tècnica del programa per al desenvolupament de l'actuació integrada del sector 2, sòl urbanitzable residencial detallat, del Pla General d'Ordenació Urbana de Sant Joan de Moró.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4880

Data del DOGV
:   10-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11273


Organisme emissor
:   Ajuntament de Sant Joan de Moró

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada del sector 2, sòl urbanitzable residencial detallat, del Pla General d'Ordenació Urbana de Sant Joan de Moró. [2004/M11073]
  
Les mercantils Programas de Gestión y Ordenación Urbana, SL i Pallarés Forés, SL han presentat en este Ajuntament l'alternativa tècnica del programa per al desenvolupament de l'actuació integrada del sector 2, sòl urbanitzable residencial detallat del Pla General d'Ordenació Urbana de Sant Joan de Moró, composta per:
  
- Resguard acreditatiu d'haver sol·licitat cèdula d'urbanització.
  
- Memòria de programa.
  
- Avantprojecte d'urbanització.
  
D'acord amb el procediment administratiu establit en els articles 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública pel termini de 20 dies comptats a partir del dia següent a la publicació d'este edicte en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada del sector 2 del Pla General d'Ordenació Urbana de Sant Joan de Moró, als efectes de formular les al·legacions que es consideren oportunes.
  
Els interessats, durant el mencionat termini de 20 dies, poden comparéixer a l'Ajuntament, els dies hàbils, en horari d'atenció al públic, per a consultar les actuacions derivades de la documentació depositada, així com formular qualssevol al·legacions que convinguen al seu dret i presentar alternatives tècniques.
  
Així mateix, es posa en coneixement dels interessats que el termini de cinc dies hàbils per a presentar proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant el dit termini podran formular-se les esmentades proposicions al Registre General de l'Ajuntament de Sant Joan de Moró.
  
Finalitzat este segon termini, el dia hàbil següent, excepte si és dissabte, cas en què caldrà entendre el dia hàbil immediat posterior, tindrà lloc l'acte d'obertura de pliques a l'Ajuntament. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, i de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, el present edicte val de notificació als propietaris que a continuació se citen per no haver sigut possible localitzar-los per resultar-ne desconeguts l'adreça o el nom.
  
Polígon Parcel·la Propietari Domicili
  
7 301 José Antonio Gómez Safont Desconegut
  
7 309 Juan Carlos Benet Miralles Desconegut